«Көксу ауданының Балпық ауылдық округі әкімінің аппараты»

мемлекеттік мекемесінің «Жұлдыз» бөбек жай-балабақшасы КМҚК

**«Менің отбасым»**

(ашық оқу қызметінің жоспары)

Қарлығаш орта тобы

Музыка жетекшісі: А.Калиева

Ұйымдастырылған оқу қызметінің жоспары

«Қарлығаш» орта тобы

Музыка жетекшісі:

Калиева Алия Батырбековна

**Күні:** 09.11.2020ж

**Білім беру саласы:** Шығармашылық

**Оқу қызметі:** Музыка

**Тақырыбы:** «Менің отбасым»

**Мақсаты:** Отбасы туралы түсінік беру. Есту, есте сақтау қабілеттерін дамыту. Отбасы мүшелеріне деген сүйіспеншіліктерін ән айту арқылы жеткізу. Ойын арқылы отбасы мүшелерін ажырата білуге үйрету.

**Көрнекіліктер:** көрнекісуреттер, үлестірмелі карточкалар.

**Әдіс-тәсілдер:** сұрақ-жауап, мнемотехника, бейнероликтер.

**І. Кіріспе бөлімі**

Музыканың ырғағымен шеңбер бойымен жүріп, секіріп, қимылдар жасайды. Амандасады. Балалар орындарына жайғасып отырады.

**ІІ. Негізгі бөлімі**

-Балалар, бүгінгі оқу қызметінің тақырыбын білу үшін, мен сендерге алдымен жұмбақ жасырамын, қане жауабын тауып көрейік.

Онда анам-әкем тұрады,

Ата-әже, бауырым.

Бәрі бірге қосылып,

Бір ұғымды құрады.

- Отбасы.  
 - Дұрыс айтасыңдар, балалар!

Бүгінгі оқу қызметіміздің тақырыбы «Менің отбасым» деп аталады.

Бізге ең жақын, ең қымбат жандар ол отбасы мүшелері. Олар бір-бірін жақсы көреді, сыйлайды және бір-біріне қамқор болады.

/отбасы мүшелерін айта отырып баларға тақтада ілулі тұрған суретті көрсету/

-Бұл суретте сүйіспеншілігі мол, бір- біріне ыстық ықыласпен, аялы  сезіммен қарайтын отбасы мүшелерін көріп отырмыз.

(«Менің отбасым» бейнеролик көрсету).

Жақсы балалар, кім маған өз отбасы туралы айтып береді?

-Отбасыңда неше адам бар?

-Олар кімдер?

**Ән тыңдау:** «Бармақтар отбасы» (бейнеролик)

-Ән кімдер туралы айтылған?

-Отбасы туралы.

**Дауыс жаттығуы:** «Ля,ля,ля»

Жаттығуды орындағанда орнымыздан тұрып денемізді тік ұстап, терең тыныс аламыз, дауысты еркін шығарып, таза айтамыз.

**Ән үйрену:** «Ата-ананы тыңдаймыз» Б.Бейсенова

Алдымен әнді балалар тыңдайды, мәтінін мнемокестеге қарап жаттайды, музыкаға қосып үйренеді.

**Сергіту сәті.**

**«Отбасы мүшелерін тап» ойыны.**

**Мақсаты:** есте сақтау қабілетін, зейінін, ойлау қабілетін дамыту.

**Шарты:** Балаларға, отбасы мүшелерінің суреттері салынған үлестірмелі карточкалар таратылады, музыка жетекшісі отбасы мүшелерін бір-бірден атағанда балалар жаңылмай карточканы көрсету қажет.

**ІІІ. Қорытынды бөлімі**

-Балалар сендер ата- аналарыңды жақсы көресіңдер ме?

Олай болса бәріміз ата-аналарымызға жылы лебізімізді айтайықшы.

Жақсы сөздермен оқу қызметін қорытындылайық.

-Балалар, оқу қызметі сендерге ұнады ма?

-Бүгін сендер не үйрендіңдер? (Балалардың жауабы)

-Бәрің оқу қызметіне өте жақсы қатысып, сұрақтарға жауап бере білдіңдер.

Мақтау, мадақтау. Сау, болыңдар!

**Біледі:** өз отбасы мүшелерін танып білуді.

**Игереді:** естуді, есте сақтауды.

**Меңгерді:** музыканы сезініп, әнге қосыла айтуды



